Diari Oficial de la Generalitat Valenciana


Sumari del DOGV 6484, del 21-03-2011 (2011/2991)

RESOLUCIÓ de 10 de març de 2011, del conseller de Solidaritat i Ciutadania, per la qual s'aprova l'escut del municipi de Cortes de Pallás.
------------------------------------------------------------------------------------------------------------------------------------------

### Dades del document

Número de DOGV
:   6484

Data del DOGV
:   21-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2991


Data del document
:   10-03-2011

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * administració local

RESOLUCIÓ de 10 de març de 2011, del conseller de Solidaritat i Ciutadania, per la qual s'aprova l'escut del municipi de Cortes de Pallás. [2011/2991]  
El municipi de Cortes de Pallás, en sessió celebrada pel Ple de l'Ajuntament el 2 de setembre de 2009, va aprovar projecte d'escut heràldic municipal perquè el represente i simbolitze.  
Per això, d'acord amb les facultats que li conferixen les disposicions legals en vigor, va elevar per a la seua aprovació la corresponent proposta.  
El procediment es va tramitar d'acord amb les normes establides en el Decret 116/1994 de 21 de juny, del Consell, que regula els símbols, tractaments i honors de les entitats locals de la Comunitat Valenciana.  
  
El Consell Tècnic d'Heràldica i Vexil·lologia, en la sessió de 26 de novembre de 2010, va emetre dictamen favorable sobre la proposta.   
Per estos motius, i fent ús de les atribucions conferides per la legislació vigent, resolc  
Aprovar l'escut adoptat pel municipi de Cortes de Pallás (València), que queda organitzat de la manera següent:  
Escut quadrilong de punta redona. Partit i mig truncat. Al primer quarter, de sinople, un castell de tres homenatges obert d'or, maçonat de sable, sobre quatre ones d'argent i atzur. Al segon quarter, d'or, una àguila bicèfala desplegada de sable, coronada d'or carregada al pit amb escussó de gules amb tres palletes en banda d'or. Al tercer quarter, d'argent, una cabra passant heràldica de sable.  
  
Al timbre, corona reial oberta  
Contra esta resolució que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà al de la seua notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque este acte, en el termini de dos mesos comptats des de l'endemà de la seua notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
  
València, 10 de març de 2011.- El conseller de Solidaritat i Ciutadania: Rafael Blasco Castany.